nahid-hub/BLUGE-bengali-wikipedia-section-title-prediction huggingface dataset:
১৯০৭ সালের শেষে প্রথম-শ্রেণীর ক্রিকেট থেকে অবসরের ঘোষণা দেন নেভিল নক্স। তবে, ১৯০৮ মৌসুম শুরুর পূর্বে প্রত্যাশিতভাবেই জুলাই ও আগস্ট মাসে নিয়মিতভাবে খেলার প্রত্যাশা করা হয়েছিল। ওভালে জেন্টলম্যানের সদস্যরূপে অত্যন্ত সুন্দর ক্রীড়াশৈলী উপহার দেন তিনি। এরফলে সারে কর্তৃপক্ষ আশাবাদী ছিলেন যে, ১৯০৬ সালের ন্যায় তিনি বেশ ভালো করবেন। কিন্তু, তিনি মাত্র তিনটি খেলায় অংশ নিয়েছিলেন। ১৯০৯ সালে ক্রিকেটের জন্য তিনি কোন সময়ই দিতে পারেননি। ১৯১০ সালে দলে ফিরে পাঁচটি খেলায় অংশ নেন। পূর্বের তুলনায় বেশ ভালো বোলিং করলেও জুলাইয়ের পর তাকে আর কাউন্টি ক্রিকেটে দেখা যায়নি। এভাবেই প্রতিভাধর নেভিল নক্সের সংক্ষিপ্ত খেলোয়াড়ী জীবনের অকাল সমাপ্তি ঘটে।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. প্রারম্ভিক জীবন
titleD. ব্যক্তিগত জীবন
উত্তর: titleB
ইয়েমেন বিশ্ববিদ্যালয়ে দুইটি গ্রন্থাগার রয়েছে, একটি সাধারণ গ্রন্থাগার অপরটি ডিজিটাল গ্রন্থাগার। গ্রন্থাগার সকল স্নায়ু এবং একাডেমিক শিক্ষা এবং গবেষণা সুযোগের নিয়মানুবর্তিতা তৈরী করে। এই গ্রন্থাগারে সকল ছাত্র ছাত্রী, শিক্ষক, কর্মচারী এবং অন্যান্য সম্প্রদায়ের সদস্যদের সহজে প্রবেশাধিকার রয়েছে। তার সকলেই গ্রন্থাগারে সংরক্ষিত বই, সাময়িকী, পাণ্ডুলিপি, সরকারি প্রকাশনা, একাডেমিক থিসিস, গবেষণামূল, প্রেস সংবাদপত্রের কাটিয়া রাখা অংশ, অডিও-ভিজুয়াল ও ইলেকট্রনিক মিডিয়া ব্যবহার অথবা কার্ড প্রদর্শন করে বাসায় নিয়ে যেতে পারবে।

সঠিক অনুচ্ছেদ শিরোনাম কোনটি?
titleA. কমিউনিটি সেবা
titleB. গ্রন্থাগার
titleC. বৈজ্ঞানিক গবেষণাগার
titleD. ইতিহাস
উত্তর: titleB
১৮৭১ সাল থেকে ১৮৯১ সাল পর্যন্ত ডিক বার্লো’র প্রথম-শ্রেণীর খেলোয়াড়ী জীবন চলমান ছিল।

চমৎকার ভঙ্গীমায় বামহাতে স্লো মিডিয়াম বোলিং করতেন। বলে বৈচিত্র্যতা আনয়ণে ব্যাটসম্যানের দূর্বলতা দেখে প্রভূতঃ সাফল্য পেতেন। প্রথম-শ্রেণীর ক্রিকেটের নিজস্ব প্রথম বলে উইকেট পান। চারটি প্রথম-শ্রেণীর ক্রিকেটে হ্যাট্রিক রয়েছে তার। এগারোবার শুরু থেকে শেষ পর্যন্ত অপরাজিত অবস্থায় মাঠ ছাড়েন।

এ. এন. হর্নবি’র সাথে জুটি গড়ে স্মরণীয় হয়ে রয়েছেন। তাদের ব্যাটিংয়ের বিষয়টি ফ্রান্সিস টমসন কবিতায় লিপিবদ্ধ করেন। একবার এ এন হর্নবি’র সাথে ৪৫ রানের জুটি গড়েন। হর্নবি ৪৪ রান করে আউট হলেও তিনি কোন রানই সংগ্রহ করেননি। ১৮৮২ সালে নটিংহ্যামশায়ারের বিপক্ষে শুরু থেকে শেষ পর্যন্ত ব্যাটিং করে সর্বনিম্ন রান সংগ্রহ করার রেকর্ড গড়েন। ল্যাঙ্কাশায়ার দল ৬৯ রানে আউট হলেও দুই ঘণ্টায় তিনি ৫ রানে অপরাজিত ছিলেন। কথিত রয়েছে যে, অ্যালেন গিবসন বার্লো’র ব্যাটিং নিয়ে মন্তব্য করেছিলেন যে, বার্লোকে মুটে হিসেবে রেলওয়েতে দেখতে পান। স্টেশন-মাস্টার তাকে ব্যাটিংয়ে রেখে বোলিং করেন। তিনি তাকে নিজের দিকে বোলিং করতে বললেন। ঠিক আছে, তাই করছি। তিনি এক পক্ষকাল অপেক্ষা করতে লাগলেন।

সমগ্র খেলোয়াড়ী জীবনে মাত্র চারবার শতরানের ইনিংস খেলতে সমর্থ হন। একই বছরে প্লেয়ার্সের সদস্যরূপে জেন্টলম্যানের বিপক্ষে স্মরণীয় হ্যাট্রিক করেন। ডব্লিউজি, শাটার ও রিড তার বলগুলো যথাযথভাবে মোকাবেলা করতে সক্ষম হননি।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleB
১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’
সঠিক অনুচ্ছেদ শিরোনাম কোনটি?
titleA. সম্পর্কিত গবেষণা ও সাহিত্য কর্ম
titleB. প্রতিক্রিয়া
titleC. তদন্ত কার্য ও প্রতিবেদন পেশ
titleD. প্রস্তাবণা ও কমিশন গঠন
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ৭১ নং বেলডাঙা বিধানসভা কেন্দ্রটি বেলডাঙা পৌরসভা এবং মহুলা-১, সুজাপুর-কুমারপুর, ভাবতা-১, দেবকুণ্ডু, ভাবতা-২ এবং মির্জাপুর-১ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এবং ভাকুরি-২, হরিদাসমাটি, নওদাপানুর, রাজধরপাড়া এবং রাঙামাটি চাঁদপাড়া গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।

বেলডাঙা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. ২০১১
titleB. এলাকা
titleC. নির্বাচনী ফলাফল
titleD. ১৯৫১-১৯৭২
উত্তর: titleB
শফী ১৯১৫ সালের ৫ এপ্রিল ব্রিটিশ ভারতের হুগলি জেলার দিঘড়ে গ্রামে জন্মগ্রহণ করেন। তিনি ১৯৩০ সালে হুগলী জেলা উচ্চ বিদ্যালয় এবং ১৯৩৩ সালে হাওড়া সরকারী কলেজ থেকে স্নাতক ডিগ্রি অর্জন করেন। ১৯৩৬ সালে তিনি কলকাতা ডেন্টাল কলেজ থেকে দন্ত ডিগ্রি অর্জন করেন এবং ১৯৪২ সালে তিনি একই কলেজ থেকে এমবিবিএস শেষ করেছেন।

সঠিক অনুচ্ছেদ শিরোনাম কোনটি?
titleA. সাহিত্য
titleB. মৃত্যু
titleC. পেশা
titleD. প্রাথমিক জীবন
উত্তর: titleD
পূর্ব পাকিস্তানের (বর্তমান বাংলাদেশ) অভ্যন্তরীণ উত্তেজনার মাসআধিক কাল পরে সংগঠিত ১৯৭১ সালের গণহত্যা ও বাঙালি জাতীয়তাবাদীদের উপর চালানো দমন-পীড়নের অনেক স্বাধীনতাকামী যোদ্ধা গেরিলা বাহিনী হিসাবে সংগঠিত হয়। মুক্তিবাহিনী নামে পরিচিত এই বিদ্রোহীরা তাদের লড়াইয়ে ভারতের সাহায্য ও সহযোগীতা লাভ করে। পাকিস্তানি বাহিনীর ওপর প্রাথমিক সাফল্যের পর এই অঞ্চলে কিছুটা স্থিতিশীলতা ফিরে আসে এবং ঘটনা চক্রের মোড় ঘুরিয়ে দেয়ার জন্য আরও ভারতীয় সহায়তা চাওয়া হয়। অর্থনৈতিকভাবে ১ কোটিরও অধিক বাংলাদেশী শরণার্থীর চাপের কারণে ভারত পূর্বাঞ্চলের এই দ্বন্দ্বে গভীরভাবে জড়িয়ে পড়তে শুরু করে এবং সীমান্তের কাছে তার বাহিনী মোতায়েন করতে থাকে।

গরিবপুর গ্রামের সমন্বয়ে গঠিত বয়রা মুখ অঞ্চলটি পূর্ব পাকিস্তানের উত্তর পশ্চিমাংশের অভ্যন্তর ভাগে অবস্থিত, যেটি উভয় দেশের জন্য একটি গুরুত্বপূর্ণ সন্ধিস্থল ছিল। ভারত থেকে যশোরে আসার একটি মহাসড়ক অন্তর্ভুক্ত থাকায় এর নিয়ন্ত্রণ নেয়া উভয় পক্ষের জন্যই অত্যাবশ্যক ছিল।

ভারতের ১৪ নং পাঞ্জাব ব্যাটেলিয়ন ২১ নভেম্বর তারিখে পাকিস্তানের অভ্যন্তরে অবস্থিত গরিবপুরের পার্শ্ববর্তী এলাকা দখল নেয়ার জন্য ৪৫ ক্যাভার্লি থেকে প্রাপ্ত ১ স্কোয়াড্রন ১৪ পিটি-৭৬ ট্যাংক বহরের সহায়তায় অগ্রসর হয়। এই অগ্রসর হওয়ার পদক্ষেপটি একটি চমৎকৃত ঘটনা হিসাবে পরিগণিত হতো, কিন্তু পূর্বের দিন উভয় সেনাদলের টহল সেনাদের মধ্যে সংগঠিত সংঘর্ষের ফলশ্রুতিতে পাকিস্তানি সেনা দলকে এই আসন্ন আক্রমণ সম্পর্কে সতর্ক করা হয়েছিলো। এম২৪ চ্যাফি হালকা ট্যাংকে সজ্জিত ৩য় স্বতন্ত্র আর্মার্ড স্কোয়াড্রন দ্বারা সমর্থিত ১০৭ ইনফ্যান্ট্রি ব্রিগেড যোগদানের মাধ্যমে পাকিস্তানি সেনা দলের সংখ্যা বৃদ্ধির দ্বারা অবিলম্বে এই অগ্রগমণের প্রত্যুত্তর দেয়া হয়। সুবিশাল সেনাদলের সহায়তায় সংখ্যাধিক্যের কারণে শ্রেষ্ঠত্বের অধিকারী হয়ে পাকিস্তানি সেনারা ভারতীয় অনুপ্রবেশকারীদের আঘাত করতে অবস্থান নেয়। কিন্তু দীর্ঘ বীরত্বব্যঞ্জক ইতিহাসের জন্য সুবিদিত পাঞ্জাব ব্যাটেলিয়ন প্রতিহত করে এবং নিজেদের পালটা আঘাতের জন্য নিজেরা সুসংহত অবস্থান নেয়। আসন্ন পাকিস্তানি আক্রমণের প্রতিআক্রমন করার জন্য পদাতিক এবং রিকয়েললেস রাইফেলধারীরা আত্মরক্ষামূলক অবস্থান গ্রহণ করে ট্যাঙ্ক বহরকে এগিয়ে দেয়া হয়। পরবর্তী কয়েক ঘণ্টায় কুয়াশার কারণে দৃশ্যমানতা হ্রাসের ফলে হামলার সঠিক উৎস নির্ধারণ করতে ব্যর্থ হওয়া পাকিস্তানিদের আক্রমণকে ভারতীয় সেনারা বিচূর্ণ করে দেয়। আর, এই মুখোমুখি মোকাবেলায় ভারতীয় সেনাদলের আত্মরক্ষামূলক অবস্থানের বিপরীতে পাকিস্তানি ট্যাংক এবং পদাতিক বাহিনী আক্রমণাত্মক অবস্থান গ্রহণ করতে বাধ্য হয়। এর ফলশ্রুতিতে সংগঠিত হওয়া যুদ্ধটিই গরিবপুরের যুদ্ধ নামে খ্যাত।

শত্রুর সাথে সন্মুখ যুদ্ধকালীন উচ্চস্তরেরসহ হতাহতের সংখ্যা বৃদ্ধি পেতে থাকায় এবং মিত্র বাহিনীকে স্থানচ্যুত করাতে ব্যর্থ হয়ে পাকিস্তানি সেনাবাহিনী আর্টিলারি ও ঘনিষ্ট বিমান সহায়তা চায়। ১৯৭১ সালের ২২ নভেম্বর প্রত্যুষে ঢাকায় অবস্থিত পাকিস্তানি বিমান বাহিনীর সদর দপ্তর থেকে কিছু স্যাবর এমকে৬ প্রেরণের মাধ্যমে তাতে সাড়া দেয়া হয়। এটিই বয়রার যুদ্ধের সূচনা করে।

সঠিক অনুচ্ছেদ শিরোনাম কোনটি?
titleA. জড়িত ইউনিটসমূহ
titleB. যুদ্ধের বিবরণ
titleC. পটভূমি
titleD. যুদ্ধ অব্যাহতির পর
উত্তর: titleC
১৯৩৩ সালের জুনে, হেমিংওয়ে এবং বার্ড এর সাথে হ্যাডলিকে নিয়ে স্পেনে যায়, সেখানে প্রথমবারের মত ষাঁড়ের লড়াই দেখে তিনি একটি নতুন আগ্রহ খুঁজে পেলেন। সেই গ্রীষ্মে তিনি ৫ টি সংক্ষিপ্ত সংকলন লিখে ফেলেন (অধ্যায় ১২-১৬), যার বেশীর ভাগই ষাঁড়ের লড়াই নিয়ে, আর আগস্টে পেরিস ফেরার পথে শেষ দুটি লেখা শেষ করেন। সেই গ্রীষ্মেই তিনি ৭-১১ অধ্যায়ের নতুন বর্ণনার কৌশলগুলিও সাজিয়ে ফেলেন। আগস্টেই তিনি পাউন্ডকে জানিয়েদেন যে তিনি শেষ দুটি অংশ শুরু করতে চলেছেন (অধ্যায় ১৭ এবং ১৮), পাউন্ডের প্রস্তাবিত সংশোধন গুলো মেনে চলেন এবং পান্ডুলিপিটি বিল বার্ডের নিকট পাঠিয়ে দেন। তার পরে তিনি হ্যাডলিকে (তার স্ত্রী তাদের প্রথম সন্তান সম্ভাব্য ছিলেন) সাথে নিয়ে প্যারিস ছেড়ে টরোন্টোর উদ্দেশ্যে যাত্রা করেন যেখানে তিনি আগে বাসবাসরত ছিলেন যখন বার্ড বইটির প্রকাশনা কাজ শেষ করেছেন।

তিনি বার্ডের কাছে যে খন্ডটি জমা দিয়েছিলেন সেগুলি প্রথমে শিরোনামহীন ছিল (পাউন্ড সেটিকে ফাঁকা জমা বলে উল্লেখ করেছিলেন); পরে "ইন আওয়ার টাইম" শিরোনামটি - ""  -থেকে নির্বাচিত হয়েছিল। বার্ড ভলিউমটি হস্ত চালিত মুদ্রণ যন্ত্রে হাতে বানানো কাগজে মুদ্রণ করে হেমিংওয়েকে বলেছিল, "আমি আপনার বইয়ের সাথে অভিনব কিছু টানতে যাচ্ছি"। বইটিতে ১৮ টি খন্ড চিত্র ছিল এবং মাত্র ৩১ পৃষ্ঠা; প্রতিটির নিচে যথেষ্ট পরিমান সাদা জায়গা রাখা হয়েছিল যেটি গদ্যাংশগুলোর সংক্ষীপ্ততা ফুটিয়ে তুলে। কোহেনের মতে, " এ ধরণের দৃশ্যপট হঠাৎ করে তার আখ্যানকে আকস্মিক করে তোলে, সহিংসতার তীব্রতা আরও বাড়িয়ে তোলে, এবং শীতলতার সাথে সত্যের সুর"। বইটির উপস্থাপনা প্রচলিত রীতি বিরুদ্ধ হিসেবে অভিহিত করা হয়েছিল কারণ এর পুরোটা জুড়ে ছোট হাতের ব্যবহার এবং উদ্ধৃতি চিহ্নের অভাব ছিল। শিরোনামগুলিতে ছোট হাতের ব্যবহার নিয়ে আমেরিকান সম্পাদকদের যখন প্রশ্নবিদ্ধ হ্ন, তখন হেমিংওয়ে স্বীকার করেছেন যে এটি "অর্থহীন এবং প্রভাবিত" হিসাবে দেখা যেতে পারে। 

বার্ড এর পরিকল্পনাটি একটু ভিন্ন ভাবে করেছিলেন- চারটি ভাষায় সংবাদপত্রের নিবন্ধগুলির একটি সংকলন চিত্রাংশগুলো যেন সাংবাদিকতা বা সংবাদের ধারণা ফুটিয়ে তুলতে পারে। সম্মুখভাগটিতে লেখকের নিজের কাঠের কাটচিত্র দেওয়া হয়েছিল, যা মুদ্রণ প্রক্রিয়া চলাকালীন পরবর্তী পৃষ্ঠায় প্রকাশিত হয়, মুদ্রিত অর্ধেকেরও বেশি নষ্ট করে দেয় যাতে ছাপা ৩০০টির মধ্যে মাত্র ১৭০ টি বিক্রি যোগ্য বলে বিবেচিত হয়েছিল। বাকিগুলি পর্যালোচক এবং বন্ধুদের পাঠিয়ে দেওয়া হয়।

সঠিক অনুচ্ছেদ শিরোনাম কোনটি?
titleA. "লিটল রিভিউ"
titleB. "ইন আওয়ার টাইম (in our time)"
titleC. পটভূমি এবং প্রকাশনার ইতিহাস
titleD. "ইন আওয়ার টাইম" "(In Our Time)"
উত্তর: titleB
ম্যানচেস্টারের রাসহোমে ৩ এপ্রিল, ১৮৮৮ তারিখে নেভিল কারদাসের জন্ম। শৈশবে ‘ফ্রেড’ ডাকনামে পরিচিত ছিলেন তিনি। তবে, তার জন্মতারিখ নিয়ে কিছুটা বিভ্রান্তি রয়ে গেছে। কিছু সূত্রে ২ এপ্রিল, ১৮৮৯ তারিখ তুলে ধরা হয়েছে। অন্যদিকে, ২ এপ্রিল, ১৯৫৯ তারিখে নৈশভোজন অনুষ্ঠানে কারদাস স্বয়ং ৭০তম জন্মদিন হিসেবে উল্লেখ করেন। তবে, জন্ম সনদে পূর্বেকার তারিখকেই নির্ধারণ করা হয়েছে। রাসহোমের ৪ সামার প্লেসে অবস্থানকারী রবার্ট ও অ্যান কারদাস দম্পতির বেশ কয়েকজন কন্যার একজন অ্যাডা কারদাস তার মা হন। ১৪ জুলাই, ১৮৮৮ তারিখে তিনমাসের কারদাসকে নিয়ে অ্যাডা তার পিতার বাড়ী ত্যাগ করেন ও জন ফ্রেডেরিক নিউসাম নামীয় এক কর্মকারকে বিয়ে করেন। তাদের পারিবারিক নাম ধারণ করলেও নিউসাম যে নেভিলের জৈবিক পিতা, তার কোন প্রামাণ্য দলিল নেই। কারদাসের আত্মজীবনীতে তিনি অর্কেস্ট্রায় বেহালাবাদক হিসেবে উল্লিখিত হন। নিউসামের বৈবাহিকজীবন স্বল্পকালীন ছিলন। কয়েকবছরের মধ্যেই অ্যাডা ও নেভিল সামার প্লেসে পিতার বাড়ীতে প্রত্যাবর্তন করেন।

নেভিলের প্রাতিষ্ঠানিকভাবে শিক্ষাগ্রহণ স্থানীয় বোর্ড স্কুলে পাঁচ বছরের জন্য সীমাবদ্ধ ছিল। ১০ বছর বয়সেই ডিকেন্সের উপন্যাস পড়তে শুরু করেন। হস্তলিখিত সাময়িকী ‘দ্য বয়েজ ওয়ার্ল্ডে’ তার সৃজনশীল প্রতিভা বিচ্ছুরিত হতে থাকে। সেখানে তিনি নিবন্ধ ও গল্প লিখতে থাকেন। সহপাঠীদেরকে এগুলো তিনি বিতরণ করতেন। এক বদরাগী শিক্ষক তার এ প্রতিভার সন্ধান পান।

১৯০০ সালে রবার্ট কারদাসের মৃত্যুর পর পরিবারটি বেশ কয়েক জায়গায় স্থানান্তরিত হয়। এক পর্যায়ে তারা বিচ্ছিন্ন হয়ে পড়ে। ১৯০১ আলে বিদ্যালয় ত্যাগ করেন। স্বল্পকালীন অদক্ষ কাজে নিযুক্ত হবার পর ফ্লেমিংসের মেরিন ইন্স্যুরেন্স এজেন্সীতে একটু দীর্ঘসময়ের জন্য কেরাণী হিসেবে কাজ করতে থাকেন। কাকী বিট্রিসের সাথে একসময় বসবাস করতেন। বিট্রিস তাকে জীবনের মানে বুঝাতে শেখান। তিনি তাকে মূল্যবান গ্রন্থ পড়তে উদ্বুদ্ধ করেন যা তাকে লেখক হিসেবে গড়ে তুলতে সহায়তা করে। এছাড়াও, তিনি প্রথমবারের মতো ক্রিকেট ব্যাট কিনে দেন।

সঠিক অনুচ্ছেদ শিরোনাম কোনটি?
titleA. রচনাসমগ্র
titleB. সঙ্গীত সমালোচক
titleC. ব্যক্তিগত জীবন
titleD. শৈশবকাল
উত্তর: titleD
বিচারপতি মুনিম ১৯৫১ সালে ঢাকা হাইকোর্টে আইন ব্যবসায় শুরু করেন; তবে কিছুদিন পরই উচ্চ শিক্ষার্থে যুক্তরাজ্যে গমন করেন।

বাংলাদেশ স্বাধীন হওয়ার পর বিচারপতি মুনিম হাইকোর্টে বিচারক হিসাবে নিয়োগ পান। সংবিধান সংশোধনীর মাধ্যমে ১৯৭৩ সালের ২০ জুলাই "আন্তর্জাতিক অপরাধসমূহ (ট্রাইব্যুনালস) আইন-১৯৭৩" পাস হয়, যা প্রণয়নের জন্য ১৯৭২ সালে তৎকালীন আইনমন্ত্রী ড. কামাল হোসেন বঙ্গবন্ধুর নির্দেশে একটি সেল গঠন করেন যার অন্যতম সদস্য ছিলেন বিচারপতি এফ. কে. এম. এ. মুনিম।

১৯৮২ সালের ১১ এপ্রিল তারিখে বিচারপতি কামালউদ্দিন হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে ফজলে কাদেরী মোহাম্মদ আবদুল মুনিমকে নিয়োগ প্রদান করলে তিনি ১৯৮২ সালের ১২ এপ্রিল তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩০ নভেম্বর তারিখে ঐ পদ হতে অবসর গ্রহণ করেন।

বিচারপতি এফ. কে. এম. এ. মুনিম ছিলেন বাংলাদেশ আইন কমিশনের প্রথম চেয়ারম্যান। তিনি ১৯৯৬ সালের ৬ আগস্ট চেয়ারম্যান হিসাবে নিযুক্ত হন; তবে ১৯৯৭ সালের ৩১ ডিসেম্বর স্বাস্থ্যগত কারণে পদত্যাগ করেন।

সঠিক অনুচ্ছেদ শিরোনাম কোনটি?
titleA. রচনাবলী
titleB. শিক্ষাজীবন
titleC. কর্মজীবন
titleD. জন্ম ও পারিবারিক পরিচিতি
উত্তর: titleC
২০০১ সালের জনগণনা অনুসারে, শালতোড়া সমষ্টি উন্নয়ন ব্লকের মোট জনসংখ্যা ১২১,৮১০ জন। এর মধ্যে ৬২,৩৫৭ জন পুরুষ ও ৫৯,৪৫৩ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮১%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।

শালতোড়া ব্লকের তফসিলি জাতি ও উপজাতি জনসংখ্যা যথাক্রমে ৪১,৪৬১ ও ২৪,২১৪ জন। জনসংখ্যার ৪০% তফসিলি উপজাতি সম্প্রদায়ভুক্ত – এমন গ্রামের সংখ্যা এই ব্লকে ৪৫।

সঠিক অনুচ্ছেদ শিরোনাম কোনটি?
titleA. মৃত্তিকা
titleB. জনপরিসংখ্যান
titleC. অর্থনীতি
titleD. সংস্কৃতি
উত্তর: titleB
"মুন্না" ছবির ছয়টি গানে সুরারোপ করেন হ্যারিস জয়রাজ। বিশ্ব, কন্ডিকোন্ডা, অনন্ত শ্রীরাম ও ভাস্করভটল গানগুলি রচনা করেন। এই ছবির সাউন্ডট্র্যাক সমালোচকদের প্রশংসা অর্জনে সক্ষম হয়। "মনসা" গানটি বিপুল জনপ্রিয়তা অর্জন করে। হ্যারিস জয়রাজ এই ছবিতে সংগীত পরিচালনা করে ২০০৭ সালে তেলুগু চলচ্চিত্রের শ্রেষ্ঠ সংগীত পরিচালক বিভাগে ফিল্মফেয়ার পুরস্কারের জন্য মনোনীত হন।

সঠিক অনুচ্ছেদ শিরোনাম কোনটি?
titleA. সংগীত
titleB. কাহিনি-সারাংশ
titleC. মুক্তি
titleD. পুরস্কার
উত্তর: titleA
১৮৮৪-৮৫ মৌসুম থেকে ১৮৮৯-৯০ মৌসুম পর্যন্ত জন ম্যাকিলরেইদের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী সময়ে মারমুখী ব্যাটসম্যানের ভূমিকায় অবতীর্ণ হতেন। মেলবোর্ন ক্রিকেট ক্লাবের পক্ষে জন ম্যাকিলরেইদ তার খেলোয়াড়ী জীবন শুরু করেন। ১৮৮৩-৮৪ মৌসুমে দেড় হাজারের অধিক রান সংগ্রহ করেন।

১৮৮৪-৮৫ মৌসুমে ভিক্টোরিয়ার পক্ষে খেলার জন্যে মনোনীত হন। ১৮৮৫-৮৬ মৌসুমের স্বল্পকালীন প্রথম-শ্রেণীর ঘরোয়া ক্রিকেটের আসরে অসাধারণ ক্রীড়াশৈলী উপহার দেন। ৭৮.৭৫ গড়ে ৩১৫ রান তুলেন। তন্মধ্যে, দুইটি সেঞ্চুরি করেছিলেন তিনি। কেবলমাত্র আরেকজন ব্যাটসম্যানই ঐ মৌসুমে সেঞ্চুরি করতে পেরেছিলেন। পরবর্তী সফলতম ব্যাটসম্যান ২০১ রান তুলেছিলেন।

ইংল্যান্ড সফরের অল্প কিছুদিন পূর্বে ভিক্টোরিয়ার সদস্যরূপে প্রথম খেলাতেই বাজিমাৎ করেন। নিউ সাউথ ওয়েলসের বিপক্ষে ১৩৩ রান তুলেন। এরপর অস্ট্রেলীয় একাদশের সদস্যরূপে ভিক্টোরিয়ার বিপক্ষে ১২৫ রান সংগ্রহ করেন। অস্ট্রেলিয়ায় অনুষ্ঠিত প্রথম-শ্রেণীর ক্রিকেটে ৩২ গড়ে ৯৪৭ রান তুলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. অবসর
titleD. প্রথম-শ্রেণীর ক্রিকেট
উত্তর: titleD
তৃতীয় খলিফা উসমানের হত্যাকান্ডের পর মদিনার সাহাবিরা আলিকে খলিফা মনোনীত করেন। আলি কয়েকজন প্রাদেশিক গভর্নরকে পদচ্যুত করেন। তাদের মধ্যে কেউ কেউ উসমানের আত্মীয় ছিল। তাদের স্থলে মালিক আল আশতার ও সালমান ফারসির মত আস্থাভাজনদের নিয়োগ দেন। এরপর আলি তার রাজধানী মদিনা থেকে সরিয়ে বর্তমান ইরাকে অবস্থিত মুসলিম গেরিসন শহর কুফায় নিয়ে যান।

জনগণের মধ্য থেকে উসমান হত্যার বিচারের জন্য দাবি উঠতে থাকে। যুবাইর ইবনুল আওয়াম, তালহা ইবন উবাইদিল্লাহ ও মুহাম্মদ এর বিধবা স্ত্রী আয়েশা বিনতে আবু বকরের অধীনে একটি বড় আকারের সেনাবাহিনী বিদ্রোহ করে লড়াইয়ের জন্য এগিয়ে যায়। সেনারা বসরা পৌছে এটি অধিকার করে এবং প্রায় ৪০০০ সন্দেহভাজন রাষ্ট্রদ্রোহীকে হত্যা করা হয়। এরপর আলি বসরার দিকে এগিয়ে যান এবং খলিফার সেনাবাহিনী প্রতিপক্ষের মুখোমুখি হয়। আলি বা তালহা ও যুবায়ের কেউ লড়াইয়ে আগ্রহী ছিলেন না তবুও রাতের বেলা দুই বাহিনীর মধ্যে যুদ্ধ বেধে যায়। সুন্নি উৎস মতে যেসব বিদ্রোহীরা উসমানকে হত্যা করেছিল তারাই লড়াই শুরু করে কারণ তারা আলি ও বিরোধী সেনাদের আলোচনার কারণে ধরা পড়ার ভয়ে ছিল। এটি ইতিহাসে মুসলিমদের মধ্যে সংঘটিত প্রথম যুদ্ধ এবং এটি উটের যুদ্ধ বলে পরিচিত। আলির অধীন বাহিনী বিজয়ী হয় এবং বিরোধ মিটিয়ে ফেলা হয়। মুহাম্মদ এর ঘনিষ্ঠ সাহাবি তালহা ও যুবায়ের যুদ্ধে নিহত হন। আয়েশাকে মদিনায় পাঠানোর জন্য আলি তার পুত্র হাসান ইবনে আলিকে প্রেরণ করেন।

এ ঘটনার পর উসমানের হত্যার প্রতিশোধ নেয়ার জন্য আবার গুঞ্জন উঠে। এবার উসমানের আত্মীয় মুয়াবিয়া এ দাবি তোলেন। তিনি সিরিয়ার গভর্নর ছিলেন। আলি ও মুয়াবিয়ার মধ্যে সিফফিনের যুদ্ধ হয়। কিন্তু বিরোধ মীমাংসার জন্য নিযুক্ত আমর ইবনুল আস মুয়াবিয়ার প্রতি নিজের সমর্থন ব্যক্ত করায় তাকে হার মানতে হয়। এরপর আলি ও বিদ্রোহী খারিজিদের মধ্যে নাহরাওয়ানের যুদ্ধ হয়। তারা প্রথমে আলির সমর্থক থাকলেও মীমাংসার ব্যাপারে নিজেদের অমত থাকায় আলি ও মুয়াবিয়া উভয়ের বিরুদ্ধে চলে যায়। আলির সেনারা খিলাফতের বড় অঞ্চলের মুয়াবিয়ার কাছে হারিয়ে ফেলে। এসময় সিসিলি, উত্তর আফ্রিকা, স্পেনের উপকূল অঞ্চল ও আনাতোলিয়ার কিছু দুর্গ অন্য সাম্রাজ্যের হস্তগত হয়।

৬৬১ খ্রিষ্টাব্দে ইবনে মুলজাম নামক ব্যক্তি আলিকে হত্যা করে। বিপক্ষের সকল নেতাকে হত্যা করার খারিজিদের পরিকল্পনামাফিক তাকে হত্যা করা হয়। তবে তারা মুয়াবিয়া ও আমর ইবনুল আসকে হত্যা করতে ব্যর্থ হয়।

আলির (রা:) পুত্র ও মুহাম্মদ এর দৌহিত্র হাসান ইবনে আলি খিলাফতের জন্য মনোনীত হলেও খলীফা হতে পারেন নি। মুসলিমদের বিবাদমান দুই দলের মধ্যে বিবাদ নিরসনের জন্য তিনি মুয়াবিয়ার সাথে চুক্তিতে আসেন। মুয়াবিয়া খিলাফতের দায়িত্ব পান এবং উমাইয়া খিলাফতের গোড়াপত্তন করেন। এর মাধ্যমে রাশিদুন খিলাফতের সমাপ্তি হয়।

সঠিক অনুচ্ছেদ শিরোনাম কোনটি?
titleA. আনাতোলিয়া অধিকার
titleB. সংকট ও ভাঙন
titleC. সামরিক বাহিনী
titleD. উসমানের নির্বাচন
উত্তর: titleB
اسْتَغْفِرُ اللّهَ رَبِّىْ مِنْ كُلِّ ذَنْبٍ اَذْنَبْتُه عَمَدًا اَوْ خَطَاً سِرًّا اَوْ عَلَانِيَةً وَاَتُوْبُ اِلَيْهِ مِنْ الذَّنْبِ الَّذِىْ اَعْلَمُ وَ مِنْ الذَّنْبِ الَّذِىْ لا اَعْلَمُ اِنَّكَ اَنْتَ عَلَّامُ الغُيُبِ وَ سَتَّارُ الْعُيُوْبِ و َغَفَّارُ الذُّنُوْبِ وَ لا حَوْلَ وَلا قُوَّةَ اِلَّا بِاللّهِ الْعَلِىِّ العَظِيْم'

সঠিক অনুচ্ছেদ শিরোনাম কোনটি?
titleA. প্রতিবর্ণীকরণ / বাংলা উচ্চারণ
titleB. বাংলা অনুবাদ
titleC. আরবি
titleD. চতুর্থ কালেমা
উত্তর: titleC
পারমাণবিক বর্ণালীবীক্ষণ তত্ত্ব (এবং পরে, কোয়ান্টাম বলবিজ্ঞান) এর প্রায় সমসাময়িক কালে বিকাশ লাভ করে রৈখিক বীজগণিত, অপারেটরের বর্ণালী তত্ত্ব, অপারেটর বীজগণিত এবং ফাংশনাল বিশ্লেষণ, ইত্যাদি গাণিতিক তত্ত্ব। অনাপেক্ষিক কোয়ান্টাম বলবিদ্যা শ্রোডিঙার অপারেটর এর ধারক, এবং পারমাণবিক এবং আণবিক পদার্থবিদ্যার সঙ্গে সম্পর্কিত। এছাড়া কোয়ান্টাম তথ্য তত্ত্বও এর একটি বিশেষায়ন।

সঠিক অনুচ্ছেদ শিরোনাম কোনটি?
titleA. আপেক্ষিকতা
titleB. আংশিক অন্তরক সমীকরণ
titleC. পরিসংখ্যানিক বলবিদ্যা
titleD. কোয়ান্টাম তত্ত্ব
উত্তর: titleD
একাত্তরের ১০ ডিসেম্বর ২ হাজার ভারতীয় সৈন্য টাঙ্গাইলে অবতরণ করে। তারা কাদেরিয়া বাহিনীর সাথে যোগ দেয়। উভয় বাহিনী মিলে টাঙ্গাইলকে পাকিস্তান সেনাবাহিনী থেকে মুক্তি করে। নতুন টাঙ্গাইল শহরটি পাকিস্তানের সর্বশেষ দুর্গ ছিল। টাঙ্গাইল ১১ ই ডিসেম্বর মুক্ত হয়েছিল।

১৯৭১ সালের ১৬ ডিসেম্বরে কাদেরিয়া বাহিনী ভারতীয় মিত্র বাহিনীর সাথে ঢাকায় প্রবেশ করে।

সঠিক অনুচ্ছেদ শিরোনাম কোনটি?
titleA. জাহাজমারার যুদ্ধ
titleB. টাঙ্গাইলের স্বাধীনতা
titleC. গঠন
titleD. বিগঠন
উত্তর: titleB
বিখ্যাত বিমান নির্মাতা প্রতিষ্ঠান "বোয়িং" এর একটি গবেষণা থেকে জানা যায় যে, গড়ে যেকোন বিমান প্রতিবছর অন্তত দুইবার বজ্রপাতের শিকার হয়। তবে সাধারণত, সকল বিমানই বজ্রপাতের আঘাত কোন প্রকার ক্ষতি ছাড়াই সহ্য করতে পারে।

ধনাত্মক বজ্রপাতের ভয়াবহতা কতটুকু হতে পারে এটা ১৯৯৯ সালে একতি গ্লাইডার ধ্বংস হওয়ার আগে পর্যন্ত বোঝা যায়নি। ধনাত্মক বজ্রপাতের ব্যাপারে গবেষণা করে পরে ধারণা করে হপ্য যে ১৯৬৩ সালে প্যান এম ফ্লাইট ২১৪ সম্ভবত এই কারণেই ধ্বংস হয়ে থাকতে পারে।কারণ সেই সময় বজ্রপাতকে সহ্য করার মত কোন প্রযুক্তি বিমানে ছিলোনা। ১৯৮৫ সালের যুক্তরাষ্ট্রের বিমান নির্মাণের মানদন্ড এসি-২০-৫৩এ গ্লাইডার ধ্বংস হওয়ার পরে এসি-২০-৫৩বি তে পরিবর্তিত হয়। যদিও এটা জানা যায়না যে এই সংশোধনে ধনাত্মক বজ্রপাতের জন্য পর্যাপ্ত নিরাপত্তা সংক্রান্ত কোন নিয়ম রাখা হয়েছে কিনা।

সঠিক অনুচ্ছেদ শিরোনাম কোনটি?
titleA. বজ্রপাত
titleB. যুক্তরাষ্ট্র
titleC. বিমানের কাঠামোগত সমস্যা
titleD. বিমানের যান্ত্রিক ব্যর্থতা
উত্তর: titleA
তেউতোনিক নাইটরা বিশ্বাসঘাতক তভেরদিলোর সাহায্যে পস্কোভ শহরে আক্রমণ করে শহর দখল করে এবং শহরের জনগণকে হত্যা করে। বোয়ার ও নভ্‌গোরদের বণিকদের প্রতিরোধের পাশাপাশি আলেক্সান্দ্‌র নেভ্‌স্কি নভ্‌গোরদের সাধারণ জনগণকে নিয়ে অগ্রসর হয় এবং বরফাচ্ছন্ন পেইপ্‌সি-পিহকভা হৃদের পাশে বরফের যুদ্ধে তেউতোনিক নাইটদের পরাজিত করে। পস্কোভ শহর পুনর্দখল করা হয় এবং সেখানে সাধারণ পদাতিক সৈন্যদের মুক্তি দেওয়া হয়, নাইটদের মুক্তিপণ প্রদান স্বার্থে বন্দী অবস্থায় রাখা হয় এবং তভেরদিলোকে প্রতিশোধ পরায়ণ জনগণের কাছে ছেড়ে দেওয়া হলে তাকে টুকরো টুকরো করা হয়।


সঠিক অনুচ্ছেদ শিরোনাম কোনটি?
titleA. সমালোচকদের প্রতিক্রিয়া
titleB. কাহিনী সংক্ষেপ
titleC. নির্মাণ
titleD. মুক্তি
উত্তর: titleB
ফোর্স ইন্ডিয়া এফ ওয়ান একটি ভারতীয় ফরমুলা ওয়ান দল। ২০০৭ সালের অক্টোবর মাসে স্পাইকার এফ ওয়ান দলকে €৮৮০লক্ষের বিনিময়ে কিনে, এই দল গঠন করেন ভারতীয় ব্যবসায়ী বিজয় মালিয়া ও মাইকেল মল। ২৯বার অংশগ্রহণের পর ২০০৯ সালের বেলজিয়ান গ্রাঁ প্রিতে দ্বিতীয় হয়ে ফোর্স ইন্ডিয়ার জিয়ানকার্লো ফিসিচেলা ফরমুলা ওয়ান প্রতিযোগিতায় প্রথম পয়েন্ট জেতেন। নতুন দিল্লী থেকে ৫০কিমি দুরে গ্রেটার নয়ডার জেপি গ্রুপ সার্কিটে ভারতীয় গ্রাঁ প্রির আসর বসতে চলেছে ২০১১ সালে।

সঠিক অনুচ্ছেদ শিরোনাম কোনটি?
titleA. টেনিস
titleB. ডাংগুলি
titleC. ফরমুলা ওয়ান
titleD. ফ্লোরবল
উত্তর: titleC
বাছাইপর্বের জন্য ড্র অনুষ্ঠিত হয় ২০১৪ সালের ৪ ডিসেম্বর। এতে ৪৩টি দল ১০টি গ্রুপে ভাগ করা এবং বাছাইপর্ব শেষে প্রতিটি গ্রুপের গ্রুপ বিজয়ী ও ৫টি সেরা রানার্সআপ দল চুড়ান্ত লড়াইয়ের জন্য যোগ্যতা অর্জন করে। কাতার স্বাগতিক দল হওয়া স্বয়ংক্রিয়ভাবে যোগ্যতা অর্জন করে।

বাছাইপর্ব ২০১৫ সালের ২৩ থেকে ৩১ মার্চ পর্যন্ত সময়ে অনুষ্ঠিত হয়। বি গ্রুপের খেলা পাকিস্তানের লাহোরের জন্য নির্ধারিত ছিল, কিন্তু লাহোরে চার্চ বোমা হামলার কারণে তা স্থগিত করা হয়েছিল।

সঠিক অনুচ্ছেদ শিরোনাম কোনটি?
titleA. ড্র
titleB. সেমি-ফাইনাল
titleC. পরিসংখ্যান
titleD. বাছাইপর্ব
উত্তর: titleD
রুবেলা ভাইরাস নির্দিষ্ট আই জি এম অ্যান্টিবডি সম্প্রতি রুবেলা ভাইরাস দ্বারা আক্রান্ত মানুষের মধ্যে থাকে, কিন্তু এই অ্যান্টিবডি বছরের বেশি সময় ধরে থাকতে পারে, এবং ইতিবাচক পরীক্ষার ফলাফল সাবধানতার সাথে ব্যাখ্যা করা প্রয়োজন । বরাবর এই অ্যান্টিবডি উপস্থিতির সঙ্গে, অথবা একটি সংক্ষিপ্ত সময় পরে, চরিত্রগত ফুসকুড়ি রোগ নির্ণয়ের নিশ্চিত করে।

সঠিক অনুচ্ছেদ শিরোনাম কোনটি?
titleA. কারণ
titleB. লক্ষণ ও উপসর্গ
titleC. রোগ প্রতিরোধ
titleD. রোগ নিরুপণ
উত্তর: titleD
অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ।
অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো। 

সঠিক অনুচ্ছেদ শিরোনাম কোনটি?
titleA. এক্সবক্স ৩৬০
titleB. কনসোল
titleC. এক্সবক্স
titleD. এক্সবক্স ওয়ান
উত্তর: titleC
মাস্টারদা সূর্যসেন হল ১৯৬৪ সালে তৎকালীন পাকিস্তান সরকারের আমলে প্রতিষ্ঠিত হয়। শুরুতে এই আবাসিক হলের নাম ছিল জিন্নাহ হল। বাংলাদেশ স্বাধীন হওয়ার পর ১৯৭২ সালে ব্রিটিশ-বিরোধী বিপ্লবী সূর্য সেনের নামানুসারে এই হলের নামকরণ করা হয়।তিনটি ব্লকে ছয়তলা এই হলে ছাত্রদের বসবাসের জন্য রয়েছে প্রায় ৫০০টি কক্ষ। এছাড়াও রয়েছে একটি মসজিদ,একটি পাঠ কক্ষ, একটি গ্রন্থাগার, একটি মিলনায়তন ও খেলাধুলার কক্ষ, অতিথি কক্ষ, কম্পিউটার ল্যাবরেটরি এবং তিনটি খাবার কেন্টিন। হলের বর্তমান প্রধ্যাক্ষ হিসেবে কর্মরত আছেন অধ্যাপক ড. মকবুল হোসাইন। আবাসিক ভবনের মাঝখানে রয়েছে একটি ফুলের বাগান এবং একটি কৃত্রিম জলাধার ও ফোয়ারা। উল্ল্যেখযোগ্য স্থাপনার মধ্যে রয়েছে একটি শহীদ মিনার ও ১৯৭১ সালে বাংলাদেশের স্বাধীনতা যুদ্ধে এই হলের শহীদ ছাত্র-শিক্ষকবৃন্দের স্মরণে নির্মিত ভাষ্কর্য "স্মৃতির জানালা"। হলটির অবস্থান বিশ্ববিদ্যালয়ের ব্যাবসায় শিক্ষা অনুষদের ১০০ মিটার উত্তর পশ্চিমে। এর পাশেই রয়েছে ইন্টারন্যাশনাল হল ও বিশ্ববিদ্যালয় প্রাশাসনিক ভবন।
উল্লেখ্য যে এই হলের সামনে যে সুবিশাল স্হানটি রয়েছে তা মল চত্বর নামে পরিচিত।

ঢাকা বিশ্ববিদ্যালয়ের বর্তমান ভিসি অধ্যাপক ড. আখতারুজ্জামান এই হলেরই আবাসিক ছাত্র ছিলেন

সঠিক অনুচ্ছেদ শিরোনাম কোনটি?
titleA. মাস্টারদা সূর্যসেন হল
titleB. শহীদ সার্জেন্ট জহুরুল হক হল
titleC. জগন্নাথ হল
titleD. শাহনেওয়াজ ছাত্রাবাস
উত্তর: titleA
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভূপেন্দ্র সিং। তিনি এই নির্বাচনে মোট ৩২৩৯৫৪ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং সমাজবাদী পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ১৯২৭৮৬ টি ভোট পায় এবং সমাজবাদী পার্টি ১২৭১৬ টি ভোট পায়।

সঠিক অনুচ্ছেদ শিরোনাম কোনটি?
titleA. সাধারণ নির্বাচন, ২০০৯
titleB. সাধারণ নির্বাচন, ২০১৯
titleC. সাধারণ নির্বাচন, ২০০৪
titleD. নির্বাচনের ফলাফল
উত্তর: titleA